Իրանի քաղաքական անցուդարձերին հետեւող անձանց համար, ի հարկէ, նորութիւն չեն Ամելիի արտառոց ելոյթներն ու արարքները, որոնք յաճախ զաւեշտի են վերածւում, սակայն այս անգամ նա անցել է սահմանը: Փաստօրէն Իրանի առաջնորդի ներկայացուցիչը արցախեան հարցին տալիս է կրօնական բնոյթ, որը չի համապատասխանում ոչ միայն իրականութեանը, այլեւ արցախեան հարցի կապակցութեամբ Իրանի Իսլամական Հանրապետութեան` ցարդ որդեգրած դիրքորոշմանը: